pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร. รับมอบหน้ากากอนามัยจาก เทสโก้ โลตัส สนับสนุนการปฏิบัติงานของเจ้าหน้าที่ [กระทรวงแรงงาน]
วันเสาร์ที่ 2 พฤษภาคม 2563
กสร. รับมอบหน้ากากอนามัยจาก เทสโก้ โลตัส สนับสนุนการปฏิบัติงานของเจ้าหน้าที่ [กระทรวงแรงงาน]
กรมสวัสดิการและคุ้มครองแรงงาน รับมอบหน้ากากอนามัย 10,000 ชิ้น จาก บริษัท เอก-ชัย ดีสทริบิวชั่น ซิสเทม จํากัด (เทสโก้ โลตัส) เพื่อสนับสนุนการปฏิบัติงานของเจ้าหน้าที่และผู้มาติดต่อราชการ ร่วมป้องกันการแพร่ระบาดโควิด-19 ในกลุ่มผู้ใช้แรงงาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวภายหลังรับมอบหน้ากากอนามัย จํานวน 10,000 ชิ้น จากบริษัท เอก-ชัย ดีสทริบิวชั่น ซิสเทม จํากัด (เทสโก้ โลตัส) ว่า
ขอขอบคุณภาคเอกชนที่มีส่วนร่วมในการสู้ภัยโควิด-19 และเห็นความสําคัญของเจ้าหน้าที่ของกสร. ซึ่งยังคง เปิดดําเนินการให้บริการแก่นายจ้าง ลูกจ้าง และประชาชนอย่างต่อเนื่อง แม้ในช่วงเวลานี้ทางกสร.จะได้ดําเนินการให้บริการประชาชนผ่านระบบออนไลน์ก็ตาม แต่ยังคงมีประชาชนบางส่วนที่ยังคงต้องการติดต่อสอบถามกับเจ้าหน้าที่ผู้ปฏิบัติงานโดยตรง รวมทั้งบางกิจกรรมที่เจ้าหน้าที่ยังคงต้องมีการปฏิบัติงานอย่างต่อเนื่อง เช่น การตรวจแรงงาน ณ ศูนย์ควบคุมการแจ้งเข้า-ออก เรือประมงหรือศูนย์ PIPO ทั้งนี้เชื่อว่าสถานการณ์การแพร่ระบาดโควิด-19 จะดีขึ้นอย่างต่อเนื่องจากความร่วมมือของทุกฝ่ายที่เกี่ยวข้อง
“สําหรับหน้ากากอนามัยที่ได้รับการสนับสนุนในครั้งนี้ กสร. จะส่งมอบหน้ากากอนามัยให้แก่เจ้าหน้าที่ผู้ปฏิบัติงานใกล้ชิดประชาชน เช่น เจ้าหน้าที่ที่ปฏิบัติงาน ณ สํานักงานสวัสดิการและคุ้มครองแรงงานทั้งในส่วนกลางและส่วนภูมิภาค รวมทั้งที่ศูนย์ควบคุมการแจ้งเข้า-ออก เรือประมงหรือศูนย์ PIPO ตลอดจนแรงงานและประชาชนผู้มาติดต่อราชการเพื่อนําไปใช้ประโยชน์ในช่วงวิกฤตโควิด-19 ต่อไป” นายอภิญญากล่าว
รัฐบาลไทย-ข่าวทำเนียบรัฐบาล-ศบค.ได้ทบทวนหรือยกสิทธิให้แก่กลุ่มที่ได้รับการยกเว้นเป็นกรณีพิเศษ ในการเดินทางเข้ามาในราชอาณาจักรไทย เช่นไรบ้าง ??
วันพุธที่ 15 กรกฎาคม 2563
ศบค.ได้ทบทวนหรือยกสิทธิให้แก่กลุ่มที่ได้รับการยกเว้นเป็นกรณีพิเศษ ในการเดินทางเข้ามาในราชอาณาจักรไทย เช่นไรบ้าง ??
ศบค.ได้ทบทวนหรือยกสิทธิให้แก่กลุ่มที่ได้รับการยกเว้นเป็นกรณีพิเศษ  เช่นไรบ้าง ??
Q : ศบค.ได้ทบทวนหรือยกสิทธิให้แก่กลุ่มที่ได้รับการยกเว้นเป็นกรณีพิเศษ ในการเดินทางเข้ามาในราชอาณาจักรไทย เช่นไรบ้าง ??
A : 1. ให้กระทรวงการต่างประเทศ ยกเลิกการอนุญาตบินเข้าของเที่ยวบินกองทัพอากาศอียิปต์ ที่อนุญาตไปแล้วทั้งหมด 8 เที่ยวบิน (ช่วงวันที่ 17-20 ก.ค. 2563 และ 25-29 ก.ค. 2563)
2. ให้ชะลอการอนุญาตการเดินทางเข้ามาในราชอาณาจักรไทย แบบผ่อนคลายมาตรการ State Quarantine ตามข้อกําหนดที่ 12 (2 กลุ่มที่มีเหตุยกเว้น), (3 บุคคลในคณะทูต), (11 special arrangement) ไปก่อน
3. ดําเนินการทบทวนการผ่อนคลายมาตรการกักกันบุคคลในคณะทูต โดยเฉพาะคู่สมรส บิดามารดา หรือบุตรของกลุ่มบุคคลดังกล่าว
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมอย่างไม่เป็นทางการระหว่างผู้นำเขตเศรษฐกิจเอเปคกับผู้นำอาเซียน
วันศุกร์ที่ 10 พฤศจิกายน 2560
นายกรัฐมนตรีเข้าร่วมการประชุมอย่างไม่เป็นทางการระหว่างผู้นําเขตเศรษฐกิจเอเปคกับผู้นําอาเซียน
นายกรัฐมนตรีเข้าร่วมการประชุมอย่างไม่เป็นทางการระหว่างผู้นําเขตเศรษฐกิจเอเปคกับผู้นําอาเซียน
วันนี้ (10 พ.ย. 2560)เวลา 16.45 น. ณ ห้องOcean Ballroom โรงแรม Furama Resort Da Nang นครดานัง สาธารณรัฐสังคมนิยมเวียดนาม พลเอก ประยุทธ์ จันทร์โอชา นายกรัฐมนตรีเข้าร่วมการประชุมอย่างไม่เป็นทางการระหว่างผู้นําเขตเศรษฐกิจเอเปคกับผู้นําอาเซียนภายใต้หัวข้อ การร่วมมือกันเพื่อสร้างพลวัตใหม่สําหรับภูมิภาคเอเชีย-แปซิฟิกที่บูรณาการและเชื่อมโยงในทุกมิติ (Partnering for New Dynamism for a Comprehensively Connected and Integrated Asia-Pacific)โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวแสดงความขอบคุณเวียดนามที่จัดให้มีการหารือระหว่างผู้นําเอเปคและอาเซียนในวันนี้ในฐานะที่ไทยเป็นสมาชิกก่อตั้งทั้งเอเปคและอาเซียน ไทยเห็นพัฒนาการของทั้งสองกรอบมาตั้งแต่แรกเริ่ม จนในวันนี้ที่อาเซียนครบรอบ 50 ปี และก้าวสู่การเป็นประชาคมเป็นปีที่สอง นับเป็นช่วงเวลาอันเหมาะสมที่เอเปคและอาเซียนมีปฏิสัมพันธ์ที่สร้างสรรค์ระหว่างกันเพื่อสร้างพลวัตใหม่ให้ภูมิภาคเอเชีย-แปซิฟิก นายกรัฐจึงเสนอมุมมองต่อความร่วมมือระหว่างเอเปคและอาเซียนใน 4 ประเด็น ได้แก่
ประการแรก การส่งเสริมความเชื่อมโยงในทุกมิติ ทั้งด้านกายภาพ กฎระเบียบ และระหว่างประชาชน รวมถึงความเชื่อมโยงทางดิจิทัล เป็นเครื่องมือผลักดันการบูรณาการทางเศรษฐกิจและสังคมในภูมิภาค โดยไทยให้ความสําคัญกับการพัฒนาระเบียงเศรษฐกิจตะวันออก - ตะวันตก (East-West Economic Corridor) เหนือ – ใต้ (North – South Economic Corridor) และได้จัดตั้งเขตเศรษฐกิจพิเศษภาคตะวันออก หรือ EEC ซึ่งมีเป้าหมายในการยกระดับความเชื่อมโยงในอนุภูมิภาคและภูมิภาค
ประการที่สอง การรวมกลุ่มทางเศรษฐกิจในภูมิภาคนายกรัฐมนตรีสนับสนุนให้การเจรจา RCEP คืบหน้าไปสู่ข้อสรุปโดยเร็วและต่อยอดไปสู่การจัดทํา FTAAP ในอนาคต ทั้ง RCEP และ FTAAP ควรเป็นข้อตกลงที่ได้มาตรฐานและครอบคลุม ดังนั้น เอเปคและอาเซียนจะต้องร่วมกันสื่อสารผลประโยชน์ของการค้าเสรีและการรวมกลุ่มทางเศรษฐกิจในภูมิภาคแก่สาธารณชน
ประการที่สาม เอเปคและอาเซียนควรร่วมมือกันพัฒนาบุคลากรเพื่อรองรับสังคมสูงวัยและการเปลี่ยนแปลงสู่ยุคดิจิทัล โดยเฉพาะการแลกเปลี่ยนบุคลากรในสาขาวิชาชีพซึ่งสามารถต่อยอดจากข้อตกลงยอมรับร่วมคุณสมบัตินักวิชาชีพของอาเซียน (Mutual Recognition Agreement หรือ MRA) และกรอบมาตรฐานคุณวุฒิวิชาชีพที่เอเปคมีอยู่แล้ว เช่น วิศวกรและสถาปนิก
ประการที่สี่ ไทยสนับสนุนความพยายามในการขับเคลื่อนให้เอเปคและอาเซียนก้าวสู่เศรษฐกิจสีเขียวโดยไทยได้ร่วมมืออย่างใกล้ชิดกับเปรูจัดทํายุทธศาสตร์เอเปคว่าด้วยการส่งเสริมวิสาหกิจขนาดกลาง ขนาดย่อม และรายย่อยที่เป็นมิตรต่อสิ่งแวดล้อม ยั่งยืน และมีนวัตกรรม (APEC Strategy for Green, Sustainable and Innovative MSMEs) และพร้อมที่จะขยายผลให้เกิดความร่วมมือในประเด็นนี้ในกรอบอาเซียนต่อไป
ในช่วงท้าย นายกรัฐมนตรีหวังว่าเอเปคและอาเซียนจะเป็น “หุ้นส่วนเชิงสร้างสรรค์” โดยสร้างความสอดคล้องระหว่างวิสัยทัศน์ของเอเปคหลังปี 2563 (ค.ศ. 2020) วิสัยทัศน์อาเซียนปี 2568 (ค.ศ. 2025) และเป้าหมายการพัฒนาที่ยั่งยืนของสหประชาชาติ เพื่อส่งเสริมเสถียรภาพทางเศรษฐกิจในภูมิภาคและยกระดับคุณภาพชีวิตประชาชนทุกกลุ่ม
รัฐบาลไทย-ข่าวทำเนียบรัฐบาล-การท่าเรือแห่งประเทศไทยยกระดับปรับยุทธศาสตร์ ICT เพื่อก้าวสู่ Thailand 4.0
วันพฤหัสบดีที่ 4 พฤษภาคม 2560
การท่าเรือแห่งประเทศไทยยกระดับปรับยุทธศาสตร์ ICT เพื่อก้าวสู่ Thailand 4.0
เรือเอก สุทธินันท์ หัตถวงษ์ ผู้อํานวยการการท่าเรือแห่งประเทศไทย กระทรวงคมนาคม กล่าวว่า การท่าเรือแห่งประเทศไทย (กทท.) กําหนดแผนการพัฒนาด้านเทคโนโลยีสารสนเทศและการสื่อสาร ในเชิงรุกและเชิงรับ ทั้งแผนระยะสั้นและระยะยาว เพื่อบูรณาการการเชื่อมโยงแลกเปลี่ยน
เป็นการทํางานแบบไร้ตะเข็บและรอยต่อ (Borderless) พร้อมบริการทาง Web Portal และสื่อสังคม (Social Media) ที่สะดวกและทันสมัย การบริหารจัดการองค์ความรู้ขององค์กร (Knowledge Management) บนเครือข่ายและสื่อสังคมภายใต้มาตรฐานความมั่นคง ปลอดภัย และการบริหารจัดการอย่างเป็นระบบ พร้อมเข้าสู่ยุคดิจิทัลด้วยเครื่องมือและช่องทางเลือกที่หลากหลาย ในระบบ ICT ที่เป็นมิตรกับสิ่งแวดล้อม เพื่อเป็นศูนย์กลางข้อมูลสารสนเทศการขนส่งทางน้ําและโลจิสติกส์ที่ทันสมัยของประเทศ
สําหรับยุทธศาสตร์ด้าน ICT ของ กทท. มุ่งพัฒนาระบบฯ ให้มีประสิทธิภาพ มั่นคง และปลอดภัย เพื่อตอบสนองความต้องการของผู้มีส่วนได้ส่วนเสีย ทั้งภายในและภายนอกองค์กรให้ได้รับประโยชน์ร่วมกัน ดังนี้
1. การพัฒนาระบบให้บริการอิเล็กทรอนิกส์แบบเบ็ดเสร็จ (One Stop e-Port Service) เพื่อให้ผู้ใช้บริการสามารถทําธุรกรรมทางอิเล็กทรอนิกส์ ได้แก่ การยื่นคําร้องขอใช้บริการ การชําระเงิน และการสอบถามข้อมูลผ่านระบบ Internet
2. การพัฒนาระบบเชื่อมโยงฐานข้อมูลและการบริการแบบบูรณาการ โดยใช้สถาปัตยกรรม Service-Oriented Architecture (SOA) เพื่อรองรับการเชื่อมโยงข้อมูลของระบบทั้งภายในองค์กรและภายนอกองค์กร รวมทั้งการเชื่อมโยงกับระบบ National Single Window (NSW)
3. ระบบบูรณาการสารสนเทศเพื่อผู้บริหารในการตัดสินใจของ กทท. (Enterprise Data Warehouse) โดยดําเนินการรวบรวมข้อมูลจากระบบสารสนเทศต่าง ๆ ของ กทท. เพื่อจัดทําคลังข้อมูล พร้อมนําเสนอข้อมูลสารสนเทศที่ผู้บริหารใช้ประกอบการพิจารณาตัดสินใจในการบริหารงาน
4. การพัฒนาระบบสารบรรณอิเล็กทรอนิกส์ (Office Automation : OA) เพื่อลดปริมาณการใช้กระดาษ โดยจัดกลุ่มเอกสารที่ใช้ภายในองค์กรที่สามารถนําเสนอและให้ความเห็นชอบหรืออนุมัติภายในระบบ ในรูปแบบ Work Flow
5. การปรับปรุงขั้นตอน ระเบียบ และวิธีการ ให้สอดคล้องกับระบบเทคโนโลยีสารสนเทศที่ กทท. พัฒนา
6. การพัฒนาบุคลากร ให้มีความรู้ความเข้าใจเพื่อนํา ICT มาใช้ปฏิบัติงานได้อย่างมีประสิทธิภาพ
ทั้งนี้ แผนแม่บท ICT เป็นแผนสําคัญของ กทท. ที่มุ่งสู่การเป็นผู้นําการพัฒนาระบบการบริการอิเล็กทรอนิกส์เชิงนิเวศในยุคเศรษฐกิจดิจิทัล ภายใต้บริบทที่เกี่ยวข้องกับการพัฒนาการบริการขนส่งทางน้ําและระบบโลจิสติกส์ของประเทศอย่างเป็นรูปธรรม พร้อมขับเคลื่อนประเทศเข้าสู่ยุค Thailand 4.0
รัฐบาลไทย-ข่าวทำเนียบรัฐบาล-เกษตรฯ พลิกวิกฤต Covid-19 เป็นโอกาส ส่งเสริมการใช้แอพลิเคชันขายสินค้าออนไลน์
วันพุธที่ 25 มีนาคม 2563
เกษตรฯ พลิกวิกฤต Covid-19 เป็นโอกาส ส่งเสริมการใช้แอพลิเคชันขายสินค้าออนไลน์
เกษตรฯ พลิกวิกฤต Covid-19 เป็นโอกาส ส่งเสริมการใช้แอพลิเคชันขายสินค้าออนไลน์ ผ่าน DGT Farm และ CoopCare
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ในช่วงวิกฤตการแพร่ระบาดของเชื้อไวรัส Covid – 19 ที่ประเทศไทยเริ่มมีผู้ติดเชื้อเพิ่มมากขึ้นเรื่อย ๆ ข้อมูลล่าสุดเมื่อวันที่ 24 มีนาคม 2563 ไทยพบผู้ติดเชื้อรายใหม่ 106 ราย โดยมียอดสะสมผู้ติดเชื้อล่าสุดอยู่ที่ 847 ราย ทําให้รัฐบาลจะมีการประกาศบังคับใช้พระราชกําหนด (พ.ร.ก.) การบริหารราชการในสถานการณ์ฉุกเฉิน พ.ศ. 2548 เพื่อควบคุมการแพร่ระบาดของโรคติดเชื้อไวรัส Covid – 19 ออกมานั้น กระทรวงเกษตรฯ โดย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ไม่นิ่งนอนใจต่อสถานการณ์ที่เกิดขึ้น เป็นห่วงผลกระทบของโรคระบาดต่อภาคการเกษตร ภาคธุรกิจบริการหยุดชะงักลงถึงกลางเดือนเมษายน ประชาชนเริ่มกลัวการออกมาจับจ่ายใช้สอยนอกบ้าน และหันมาใช้บริการการสั่งซื้อสินค้าออนไลน์กันมากขึ้น
กระทรวงเกษตรฯ จึงใช้โอกาสในวิกฤต Covid – 19 ส่งเสริมให้เกษตรกรขายสินค้าเกษตรผ่านช่องทางออนไลน์ ทั้งผ่านทางช่องทางของภาคเอกชน เช่น LAZADA Shopee และขายผ่านช่องทางของหน่วยงานของกระทรวงเกษตรฯ โดยเฉพาะ DGT farm.com ซึ่งปัจจุบันมีเกษตรกรเข้ามาลงทะเบียนใช้งานจํานวนมาก มีสินค้าเกษตรทั้งของแปรรูปและของสดให้เลือกซื้อหลากหลายรายการ โดยสินค้าที่อยู่บนแพลตฟอร์ม DGT farm ทั้งหมดเป็นสินค้าที่ได้รับรองมาตรฐาน และมีตราสัญลักษณ์ Q ซึ่งทําให้ผู้บริโภคมั่นใจได้ถึงความปลอดภัย เหมือนเดินไปเลือกซื้อเองที่ห้างซุปเปอร์มาร์เก็ต เหมาะกับช่วงที่ต้องเก็บตัวอยู่บ้าน นอกจากจะช่วยชาติ ช่วยบุคลากรทางการแพทย์แล้ว ยังเป็นการช่วยเหลือเกษตรกรโดยตรงไม่ต้องผ่านพ่อค้าคนกลาง
นายอลงกรณ์ พลบุตร กล่าวเพิ่มเติมว่า หากเกษตรกรที่ต้องการขายผ่านสหกรณ์การเกษตร แต่ไม่รู้ว่าจะเริ่มอย่างไร กระทรวงเกษตรฯ มีบริการแอพลิเคชัน CoopCare ของกรมส่งเสริมสหกรณ์ที่พัฒนาขึ้นเพื่อให้บริการข้อมูลแก่ประชาชน เป็นข้อมูลเกี่ยวกับสหกรณ์ภาคการเกษตร แหล่งรับซื้อ-ขาย ผลผลิตทางการเกษตรของสหกรณ์ เกษตรกรสามารถค้นหาข้อมูลที่สนใจได้ โดย Application จะแสดงรายละเอียดข้อมูลที่ค้นหา บอกระยะทาง และข้อมูลอื่น ๆ และใช้ระบบ GPS แสดงข้อมูลสหกรณ์บนแผนที่เพื่อให้สามารถนําทางไปยังสหกรณ์ได้ ข้อมูลที่ให้บริการ มีดังนี้ ข้อมูลพื้นฐานสหกรณ์ภาคการเกษตร แหล่งรับซื้อสินค้าเกษตร แหล่งผลิตสินค้าเกษตร และข้อมูลอุปกรณ์การตลาด
มั่นใจได้ว่า ช่วงวิกฤตนี้ไม่มีอะไรจะดีไปกว่าการขายออนไลน์ เกษตรกรขายได้ ผู้บริโภคได้สินค้าเกษตรคุณภาพ สนใจการขายสินค้าเกษตรออนไลน์ขอข้อมูลเพิ่มได้ที่ 1170 หรือ www.moac.go.th
นอกจากนี้ กระทรวงเกษตรฯ ยังมีระบบการบริการออนไลน์ต่าง ๆ เพื่ออํานวยความสะดวกให้แก่เกษตรกร และประชาชน อาทิ ระบบอิเล็กทรอนิกส์ออนไลน์ที่ให้บริการประชาชนของกรมประมง ซึ่งประกอบด้วย 1. การแจ้งเข้า – ออกของเรือประมงผ่านระบบ Single window 4 fishing feet 2. การออกใบรับรองการแปรรูปสัตว์น้ํา (Annex IV) และ 3. SMART Fisheries Single Window : FSW ซึ่งเกษตรกรสามารถขอรับบริการผ่านระบบออนไลน์ทั้งจากโทรศัพท์มือถือ หรือคอมพิวเตอร์ที่บ้าน โดยไม่ต้องเสียเวลามาติดต่อด้วยตนเอง และยังเป็นการลดความเสี่ยงจากโรค Covid – 19 อีกด้วย
รัฐบาลไทย-ข่าวทำเนียบรัฐบาล-กรมเจรจาฯ ชี้โควิด-19 หนุนส่งออก“ถุงมือยาง”พุ่ง แนะอย่าลืมใช้เอฟทีเอสร้างแต้มต่อ [กระทรวงพาณิชย์]
วันอังคารที่ 26 พฤษภาคม 2563
กรมเจรจาฯ ชี้โควิด-19 หนุนส่งออก“ถุงมือยาง”พุ่ง แนะอย่าลืมใช้เอฟทีเอสร้างแต้มต่อ [กระทรวงพาณิชย์]
กรมเจรจาฯ ชี้โควิด-19 หนุนส่งออก“ถุงมือยาง”พุ่ง แนะอย่าลืมใช้เอฟทีเอสร้างแต้มต่อ
กรมเจรจาการค้าระหว่างประเทศชี้วิกฤตโควิด-19 ทําความต้องการ “ถุงมือยาง” พุ่ง ยอดส่งออก 4 เดือนปี 63 มีมูลค่า 449 ล้านเหรียญสหรัฐ เพิ่ม 16% เผยปัจจัยหนุนมาจากไทยมีอุตสาหกรรมครบวงจร ผลิตได้มาตรฐาน และยังได้เปรียบจากการทําเอฟทีเอ ที่คู่เจรจามีการปรับลดภาษีลงมาแล้ว แนะหากส่งออกไปยังคู่เจรจาเอฟทีเอ ควรใช้ประโยชน์จากเอฟทีเอในการสร้างแต้มต่อด้วย
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า สถานการณ์การระบาดของไวรัสโควิด-19 ส่งผลให้ความต้องการถุงมือยางเพิ่มสูงขึ้นหลายเท่าตัว เนื่องจากสินค้าดังกล่าวเป็นอุปกรณ์ป้องกันที่จําเป็นสําหรับบุคลากรทางการแพทย์ ซึ่งปฏิบัติงานใกล้ชิดผู้ป่วย และถุงมือยางยังเป็นสินค้าจําเป็นในยุคชีวิตวิถีใหม่ (New Normal)เพราะประชาชนตื่นตัวเรื่องสุขอนามัยและหันมาใช้ถุงมือยางเพื่อป้องกันเชื้อโรคมากขึ้น ทําให้ความต้องการถุงมือยางในตลาดสูงขึ้นหลายเท่าตัว
ทั้งนี้ ผลจากความต้องการที่สูงขึ้น ทําให้การส่งออกถุงมือยางไปตลาดโลกในช่วง 4 เดือนของปี 2563 (ม.ค.-เม.ย.) มีมูลค่า 449 ล้านเหรียญสหรัฐ เพิ่มขึ้น 16 โดยตลาดที่ไทยมีความตกลงการค้าเสรี (เอฟทีเอ) ด้วย เช่นจีนส่งออกมูลค่า 31 ล้านเหรียญสหรัฐเพิ่ม 129.5% ออสเตรเลียมูลค่า 10 ล้านเหรียญสหรัฐเพิ่ม 79% อาเซียนมูลค่า 18 ล้านเหรียญสหรัฐ เพิ่ม 77% อินเดีย มูลค่า 8 ล้านเหรียญสหรัฐ เพิ่ม 28% เกาหลีใต้ มูลค่า 8 ล้านเหรียญสหรัฐ เพิ่ม 55% และตลาดที่ไม่มีเอฟทีเอ เช่น สหรัฐฯ มูลค่า 194 ล้านเหรียญสหรัฐ เพิ่ม 9% และบราซิล มูลค่า 12 ล้านเหรียญสหรัฐ เพิ่ม 69% เป็นต้น
ปัจจัยที่ส่งผลให้ไทยส่งออกถุงมือยางได้เพิ่มขึ้น มาจากการที่ไทยมีห่วงโซ่การผลิตของอุตสาหกรรมถุงมือยางที่ครบวงจรคือ มีผลผลิตยางพารา สามารถผลิตน้ํายางข้นได้เองและมีเทคโนโลยีการผลิตถุงมือยางที่มีมาตรฐาน ทําให้ได้เปรียบคู่แข่งทั้งในด้านต้นทุนราคาและได้รับการยอมรับด้านคุณภาพรวมถึงสามารถผลิตได้เพียงพอกับความต้องการในประเทศและเพื่อการส่งออกและยังได้ประโยชน์จากความตกลงการค้าเสรี (เอฟทีเอ)ที่เป็นแต้มต่อช่วยในการส่งออก จากการที่ประเทศคู่เจรจาได้มีการลดภาษีนําเข้าให้กับไทย
ปัจจุบันประเทศคู่เอฟทีเอ 17 ประเทศ ได้แก่ สมาชิกอาเซียน จีน ญี่ปุ่น เกาหลีใต้ ออสเตรเลีย นิวซีแลนด์ ชิลี เปรู และฮ่องกง ไม่เก็บภาษีนําเข้าถุงมือยางของไทยแล้ว เหลือเพียงอินเดียที่ยังคงเก็บภาษีนําเข้าถุงมือยางที่ 10% ดังนั้น ในช่วงที่แนวโน้มความต้องการถุงมือยางเพิ่มขึ้น จึงเป็นโอกาสที่ไทยจะเพิ่มกําลังการผลิต เพื่อรองรับความต้องการตลาดทั้งในและต่างประเทศ โดยใช้ประโยชน์จากเอฟทีเอเป็นแต้มต่อช่วยในการส่งออก
ในปี 2562 ไทยผลิตถุงมือยางได้กว่า 2 หมื่นล้านชิ้น มีสัดส่วนการส่งออกถึง 89% ของการจําหน่ายถุงมือยางทั้งหมด คิดเป็นมูลค่า 1,203 ล้านเหรียญสหรัฐ สูงเป็นอันดับ 3 ของโลก รองจากมาเลเซีย และจีน เมื่อเทียบกับก่อนที่ไทยจะมีเอฟทีเอฉบับแรกกับอาเซียนในปี 2535 พบว่า มูลค่าส่งออกขยายตัว 992% โดยการส่งออกไปประเทศคู่เอฟทีเอขยายตัวทุกตลาด ได้แก่ ตลาดอินเดียเพิ่มสูงสุด 16,872% รองลงมาคือจีนเพิ่ม 16,505% และเปรูเพิ่ม 6,000% โดยถุงมือยางจัดเป็นผลิตภัณฑ์ยางขั้นปลายที่สามารถสร้างรายได้จากการส่งออกให้ไทยสูงเป็นอันดับ2รองจากผลิตภัณฑ์กลุ่มยางล้อรถยนต์
รัฐบาลไทย-ข่าวทำเนียบรัฐบาล-ปตท. สำนักงานใหญ่เปิดจำหน่ายข้าวจากโครงการรวมพลังซื้อข้าวจากชาวนา
วันพุธที่ 16 พฤศจิกายน 2559
ปตท. สํานักงานใหญ่เปิดจําหน่ายข้าวจากโครงการรวมพลังซื้อข้าวจากชาวนา
ปตท. สํานักงานใหญ่เปิดจําหน่ายข้าวจากโครงการรวมพลังซื้อข้าวจากชาวนา
เปิดจําหน่ายข้าวสาร ตรงจากมือชาวนา ระหว่างวันที่ 7-11 พ.ย. 59 ณ บริเวณด้านข้างร้านคาเฟ่อเมซอน อาคาร ปตท. สํานักงานใหญ่ และอาคารเอนเนอร์ยี่ คอมเพล็กซ์ ถ.วิภาวดี
พลเอก อนันตพร กาญจนรัตน์ รัฐมนตรีว่าการกระทรวงพลังงาน เยี่ยมชมการเปิดจําหน่ายข้าว ที่อาคาร ปตท. สํานักงานใหญ่ ถ.วิภาวดี ซึ่งเป็นส่วนหนึ่งของ โครงการรวมพลังซื้อข้าวจากชาวนา โดยมี นายเทวินทร์ วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน) และคณะผู้บริหาร ปตท. ให้การต้อนรับ
นายเทวินทร์ เปิดเผยว่า ปตท. ได้เพิ่มช่องทางการบรรเทาความเดือดร้อนของชาวนาโดยประสานงานกับเครือข่ายทางเกษตรกรจากภาคเหนือและภาคตะวันออกเฉียงเหนือกลุ่มต่างๆ หมุนเวียนนําข้าวสารคุณภาพมาจําหน่ายที่อาคาร ปตท. สํานักงานใหญ่ และอาคารเอนเนอร์ยี่ คอมเพล็กซ์ ถ.วิภาวดี ระหว่างวันที่ 7-11 พฤศจิกายน 2559 โดยเป็นส่วนหนึ่งของ “โครงการรวมพลังซื้อข้าวจากชาวนา” ซึ่งเริ่มขึ้นตั้งแต่วันที่ 1 พฤศจิกายน 2559 ที่ผ่านมา เพื่อเปิดโอกาสให้เกษตรกร ตัวแทนกลุ่มเกษตรกร สหกรณ์ชุมชน โรงสีข้าวชุมชน หรือโรงสีข้าวสหกรณ์ นําข้าวสารมาจําหน่ายแก่ผู้บริโภคได้โดยตรงที่สถานีบริการน้ํามัน ปตท. ที่ร่วมโครงการทั่วประเทศโดยไม่คิดค่าใช้จ่าย และได้รับการตอบรับอย่างดียิ่ง
สําหรับข้าวสารที่นํามาจําหน่ายในครั้งนี้ ได้แก่ ข้าวหอมมะลิ 105 ข้าวหอมมะลิ 105 ทุ่งกุลา ข้าวหอมมะลินิล ข้าวหอมมะลิกุหลาบ ข้าวดําลืมผัว รวมถึงข้าวอินทรีย์ และข้าวปลอดสารซึ่งขัดสีโดยชุมชน เพื่อตอบสนองความต้องการของผู้บริโภคในกรุงเทพมหานคร นอกจากนี้ ปตท. ยังจัดให้สถานีบริการน้ํามัน ปตท. ในกรุงเทพมหานครเป็นจุดจําหน่ายข้าวสารจากจังหวัดต่างๆ เพื่อให้ผู้บริโภคที่อยู่ในกรุงเทพมหานครสามารถหาซื้อข้าวจากเกษตรกรโดยตรงได้สะดวกยิ่งขึ้น
นายเทวินทร์ เพิ่มเติมว่า นอกจากทําหน้าที่สร้างความมั่นคงทางพลังงานแล้ว ปตท. ยังดีใจที่ได้เป็นส่วนหนึ่งที่ช่วยแก้ปัญหาราคาข้าวตกต่ําเพื่อให้ชาวนาซึ่งเป็นคนส่วนใหญ่ของประเทศให้มีรายได้เพิ่มขึ้น เป็นผลดีต่อระบบเศรษฐกิจโดยรวม และขอขอบคุณผู้บริโภคทุกคนที่ร่วมอุดหนุนข้าว ช่วยแบ่งเบาความเดือดร้อนของชาวนา รวมไปถึงเจ้าของสถานีบริการน้ํามัน ปตท. ทั่วประเทศที่ช่วยเป็นช่องทางให้ชาวนานําข้าวสารมาจําหน่าย ทั้งนี้ ขณะนี้มีสถานีบริการน้ํามัน ปตท. ที่เข้าร่วมโครงการจํานวน 688 แห่งทั่วประเทศ ซึ่งผู้สนใจสามารถตรวจสอบข้อมูลและสอบถามรายละเอียดเพิ่มเติมได้ที่ PTT Contact Center 1365 และ www.pttplc.com
รัฐบาลไทย-ข่าวทำเนียบรัฐบาล-กรุงไทยให้ลูกค้าพักชำระทั้งเงินต้น-ดอกเบี้ยนาน 3 เดือน ยื่นผ่านเว็บไซต์และคอลเซ็นเตอร์ [กระทรวงการคลัง]
วันพฤหัสบดีที่ 2 เมษายน 2563
กรุงไทยให้ลูกค้าพักชําระทั้งเงินต้น-ดอกเบี้ยนาน 3 เดือน ยื่นผ่านเว็บไซต์และคอลเซ็นเตอร์ [กระทรวงการคลัง]
ธนาคารกรุงไทยออกมาตรการช่วยเหลือลูกค้าที่ได้รับผลกระทบจากวิกฤติเศรษฐกิจและการระบาดของโควิด-19 อย่างเต็มที่ ล่าสุดพักชําระหนี้ทั้งเงินต้นและดอกเบี้ยให้กับลูกค้าสินเชื่อปกติ นาน 3 เดือน
ธนาคารกรุงไทยออกมาตรการช่วยเหลือลูกค้าที่ได้รับผลกระทบจากวิกฤติเศรษฐกิจและการระบาดของโควิด-19 อย่างเต็มที่ ล่าสุดพักชําระหนี้ทั้งเงินต้นและดอกเบี้ยให้กับลูกค้าสินเชื่อปกติ นาน 3 เดือน พร้อมเปิดช่องทางใหม่ให้ยื่นขอรับความช่วยเหลือผ่านเว็บไซต์ www.krungthai.com/covid19 และ Krungthai Contact Center โทร. 02-111-1111 ได้ทุกวัน ตลอด 24 ชม.
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า จากวิกฤติเศรษฐกิจและการแพร่ระบาดของไวรัสโควิด-19 ส่งผลกระทบต่อลูกค้าของธนาคาร ทั้งลูกค้ารายย่อยและลูกค้าธุรกิจ ซึ่งธนาคารได้เร่งให้ความช่วยเหลือลูกค้าทุกกลุ่ม โดยออกมาตรการต่างๆ เพื่อเยียวยาช่วยเหลือและบรรเทาความเดือดร้อนให้ลูกค้าที่ได้รับผลกระทบทั้งทางตรงและทางอ้อม ซึ่งขณะนี้ได้ให้ความช่วยเหลือไปแล้วกว่า 1,500 ราย วงเงินกว่า 30,000 ล้านบาท และมีลูกค้าที่อยู่ระหว่างดําเนินการอีกกว่า 70,000 ราย วงเงินประมาณ 250,000 ล้านบาท รวมวงเงินทั้งสิ้น 280,000 ล้านบาท
“ธนาคารยังคงเดินหน้าให้ความช่วยเหลืออย่างเต็มที่ และได้ออกมาตรการช่วยเหลือเพิ่มเติมอย่างต่อเนื่องตามสถานการณ์ที่เปลี่ยนแปลงไป ล่าสุดธนาคารพักชําระหนี้ให้ลูกค้ารายย่อยและลูกค้าธุรกิจที่มีสถานะชําระปกติ ทั้งเงินต้นและดอกเบี้ยนาน 3 เดือน ทั้งลูกค้าสินเชื่อบุคคล ได้แก่ สินเชื่อ Smart Money และสินเชื่ออเนกประสงค์ 5 Plus และสินเชื่อเพื่อที่อยู่อาศัยที่มีวงเงินกู้ไม่เกิน 3 ล้านบาท รวมทั้งสินเชื่อธุรกิจ ที่มีวงเงินกู้ไม่เกิน 20 ล้านบาท โดยสามารถยื่นความประสงค์เข้าร่วมโครงการได้ตั้งแต่วันนี้ - 30 มิถุนายน 2563”
นอกเหนือจากมาตรการดังกล่าว ธนาคารยังพักชําระเงินต้น 12 เดือนให้กับลูกค้ารายย่อย พักชําระเงินต้น 12 เดือน ขยายระยะเวลาชําระหนี้ตั๋วสัญญาใช้เงิน (P/N) และสินเชื่อ Trade Finance ออกไปอีก 6 เดือน สําหรับลูกค้าธุรกิจที่มีรายได้ลดลง รวมทั้งให้สินเชื่อกรุงไทยต้ายภัยโควิด-19 ดอกเบี้ยเริ่มต้นที่ 2% ต่อปี คงที่ 2 ปีแรก วงเงินกู้สูงสุด 20 ล้านบาท ฟรีค่าธรรมเนียม บสย. ค้ําประกัน 4 ปี ทําธุรกรรมโอน รับ จ่าย ไม่คิดค่าธรรมเนียมนาน 1 ปี กับลูกค้าธุรกิจที่ได้รับผลกระทบจากโควิด-19 เช่น ธุรกิจที่เกี่ยวกับการท่องเที่ยว โรงแรม รถเช่า ร้านขายของฝาก ของที่ระลึก
นายผยง ศรีวณิช กล่าวในตอนท้ายว่า ในสถานการณ์เช่นนี้ ธนาคารเน้นดูแลและติดตามลูกค้าอย่างใกล้ชิด ตลอดจนคํานึงถึงความปลอดภัยของลูกค้าและพนักงานเป็นสําคัญ ดังนั้นเพื่อลดความเสี่ยงของการแพร่ระบาดของไวรัสในวงกว้าง และการเว้นระยะห่างทางสังคม ธนาคารจึงได้เพิ่มช่องทางให้ลูกค้าลงทะเบียนแจ้งความประสงค์ขอรับความช่วยเหลือได้ทุกวัน ตลอด 24 ชั่วโมง ผ่านทางเว็บไซต์ www.krungthai.com/covid19 และ Krungthai Contact Center โทร. 02-111-1111 โดยธนาคารจะตรวจสอบข้อมูลและติดต่อกลับภายใน 5 วันทําการ เพื่อให้ความช่วยเหลืออย่างเร่งด่วนต่อไป
ฝ่ายกลยุทธ์การตลาด
โทร.0-2208-4174-7
รัฐบาลไทย-ข่าวทำเนียบรัฐบาล-รมว.อว. เปิดประชุมหารือในหัวข้อ BRANDING THAILAND
วันพฤหัสบดีที่ 25 มิถุนายน 2563
รมว.อว. เปิดประชุมหารือในหัวข้อ BRANDING THAILAND
รมว.อว. เปิดประชุมหารือในหัวข้อ BRANDING THAILAND
(8 มิถุนายน 2563) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานการประชุมหารือในหัวข้อ Branding Thailand พร้อมด้วย ดร.อภิชัย สมบูรณ์ปกรณ์ โฆษกกระทรวงการอุดมศึกษาฯ ดร.ณรงค์ ศิริเลิศวรกุล ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) และคณะทํางาน เข้าร่วมประชุม ณ ห้องประชุมชั้น 22 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) (ถนนศรีอยุธยา)
ที่ประชุมนําเสนอวัตถุประสงค์ในการประชุมหารือของหัวข้อ Branding Thailand ว่า
1. สร้างความเชื่อมั่น และฟื้นฟูการบริโภค การท่องเที่ยวและการลงทุนภายในประเทศภายหลังโควิด 19
2. สร้างการรับรู้ถึงศักยภาพของประเทศไทยในภาพรวมเพื่อสื่อสารทั้งในและต่างประเทศ
3. สร้างความภาคภูมิใจในความเป็นไทยให้กับประชาชน
ซึ่งทั้งหมดถูกรวมและใช้เรียกว่า THAI CARE คือ การสัมผัสถึงความเป็นไทย จากการรักษา ดูแลเอาใจใส่ การบริการ อาหาร วัฒนธรรม พื้นที่ที่หลากหลาย และความคิดสร้างสรรค์ของไทยผ่านเรื่องราว และประสบการณ์จากการท่องเที่ยว การทํางาน การอยู่อาศัย ที่นําไปสู่การสร้างความรู้สึกดีในด้านสุขภาพกายและใจ (Wellbeing) ในทุกมิติ
THAI CAREมาจากจุดแข็งและศักยภาพของประเทศไทย คือTHAI CORE STRENGTHซึ่งแบ่งตามนี้
1. HOSPITALITY
- Health : สาธารณสุขของไทย ในการรับมือกับสถานการณ์ COVID-19
- Care : การช่วยเหลือกันของคนไทยในสถานการณ์ COVID-19
- Service : บริการที่ดีของสถานบริการ เช่น โรงแรม ห้างสรรพสินค้า ร้านสปา ร้านอาหาร
2. DIVERSITY
- Food : ความหลากหลายทางชีวภาพ ด้านอุตสาหกรรมอาหาร สมุนไพรที่จะเป็นอุตสาหกรรมตอบโจทย์ในอนาคต
- Culture : ความหลากหลายทางวัฒนธรรม
- Geography : ความหลากหลายทางภูมิศาสตร์ ธรรมชาติ
3. Creativity
- Creative Solution : ความคิดสร้างสรรค์ของคนไทยในการแก้ปัญหา การพัฒนาสินค้าและบริการที่สวยงามและตอบโจทย์ความต้องการของตลาดยุคใหม่
Branding Thailand Outcome ก็คือ (1) ช่วยกระตุ้นให้เกิดการบริโภคจากการออกจากบ้านมาท่องเที่ยว (2) ช่วยร้านค้าและผู้ประกอบการให้มีรายได้จากการท่องเที่ยว (3) ช่วยส่งออกสินค้าไทยผ่านนักท่องเที่ยวต่างชาติ (4) ช่วยจ้างงานคนในอุตสาหกรรมสร้างสรรค์ที่ได้รับผลกระทบ (5) ช่วยสร้างโอกาสในการลงทุนด้านการท่องเที่ยวเพื่อสุขภาพที่สอดรับกับความต้องการของผู้บริโภค
ด้านดร.สุวิทย์ รมว.อว.กล่าวว่าการประชุมหารือกันครั้งนี้จะเป็นการสร้างThailand in the new global landscapeหลังPost-COVIDโดยมีเป้าหมายคือการResetประเทศไทยอย่างไรมากกว่าคือประเทศไทยกําลังวิตกกังวลกับการที่จะมีวิกฤติเศรษฐกิจ แต่จริง ๆ แล้ว มีโอกาส งานนี้ถือเป็นการเปลี่ยนมุมมองของการมอง เปลี่ยนจากมองที่วิกฤติเป็นมองที่โอกาส งานนี้เป็นการ Reset ประเทศไทยโดยที่มองจากมุมของโอกาส และมี 4 กลุ่มสําคัญ คือ (1) ประชาคมโลก ประเทศไทยจะต้องสร้าง Soft power และในประชาคมโลกเราต้องการให้ประเทศไทยมีจุดยืน (2)คนในประเทศไทยต้องเปลี่ยนจากวิกฤติให้เป็นโอกาสและที่ต้องมีคือProud to be Thai (3)เรื่องของGlobal Citizenคือต้องร่วมใจและใส่ใจในเรื่องนี้ซึ่งงานนี้ต้องไม่ใช่งานของรัฐบาลฝ่ายเดียว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กรุงไทยออกสินเชื่อ กรุงไทย SME รักกันยาวๆ ดอกเบี้ยพิเศษตลอดระยะเวลากู้
วันจันทร์ที่ 5 กุมภาพันธ์ 2561
กรุงไทยออกสินเชื่อ กรุงไทย SME รักกันยาวๆ ดอกเบี้ยพิเศษตลอดระยะเวลากู้
ธนาคารกรุงไทย ออกสินเชื่อกรุงไทย SME รักกันยาวๆ สนับสนุนวงเงินเพื่อขยายกิจการให้กับผู้ประกอบการ SME อัตราดอกเบี้ยพิเศษ ผ่อนชําระนาน 10 ปี ปลอดชําระเงินต้น 12 เดือน ให้กู้สูงสุด 100 ล้านบาทต่อราย วงเงินกู้รวม 2 พันล้านบาท
ธนาคารกรุงไทย ออกสินเชื่อ กรุงไทย SME รักกันยาวๆ สนับสนุนวงเงินเพื่อขยายกิจการให้กับผู้ประกอบการ SME อัตราดอกเบี้ยพิเศษ ผ่อนชําระนาน 10 ปี ปลอดชําระเงินต้น 12 เดือน ให้กู้สูงสุด 100 ล้านบาทต่อราย วงเงินกู้รวม 2 พันล้านบาท ติดต่อขอสินเชื่อที่สํานักงานธุรกิจทั่วประเทศ ภายใน 30 มิถุนายนนี้
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า จากการที่ธนาคารได้สนับสนุนผู้ประกอบการ SME ซึ่งเป็นกลไกสําคัญต่อระบบเศรษฐกิจของประเทศ ให้สามารถเข้าถึงแหล่งเงินทุน รวมทั้งเสริมสร้างความแข็งแกร่งทางการเงิน ให้ธุรกิจสามารถเติบโตได้อย่างมั่นคง ล่าสุด ธนาคารได้ออกสินเชื่อ กรุงไทย SME รักกันยาวๆ ให้กับผู้ประกอบการ SME ที่ต้องการวงเงินสําหรับลงทุนขยายกําลังการผลิต หรือเป็นเงินทุนในการดําเนินกิจการ โดยคิดอัตราดอกเบี้ยพิเศษ ตลอดระยะเวลากู้ ผ่อนชําระนาน 10 ปี ปลอดชําระเงินต้น 12 เดือน วงเงินกู้สูงสุด 100 ล้านบาทต่อราย โดยตั้งเป้าหมายการปล่อยสินเชื่อไว้ที่ 2 พันล้านบาท
สําหรับคุณสมบัติเบื้องต้นของผู้ขอสินเชื่อ เป็นผู้ประกอบการ SME ที่มียอดขาย 100 – 500 ล้านบาท มีประสบการณ์หรือดําเนินธุรกิจที่ขอสินเชื่อไม่น้อยกว่า 3 ปี และมีกําไรสุทธิ 2 ใน 3 ปีล่าสุด ทั้งนี้ ธนาคารมั่นใจว่าจะได้รับความสนใจจากผู้ประกอบการ SME สามารถยื่นขอสินเชื่อได้ที่สํานักงานธุรกิจทั้ง 79 แห่งทั่วประเทศ หรือกรอกข้อมูลขอสินเชื่อที่เว็บไซต์ https://sme.ktb.co.th โดยจะมีเจ้าหน้าที่ติดต่อกลับในภายหลัง ตั้งแต่วันนี้จนถึงวันที่ 30 มิถุนายน 2561 สอบถามรายละเอียดเพิ่มเติมได้ที่ KTB Call center โทร. 02-111-1111
ฝ่ายสื่อสารองค์กรและภาพลักษณ์
โทร. 0-2208-4176